Jelaskan Sijarah dari Ramadan dalam bahasa minangkabau

Surek 2, Ayaik 185, dari Quran manyatoan:Bulan Ramadan adolah bulan diturunkannyo Alquran, Patunjuak dek umaik manusia, sarato bukti adonyo Nabi jo Rasul, subagai tuntunan iduik sarato pambeda (batua jo salah). Saluruah umaik Islam wajib bapuaso di bulan itu, dan siapopun nan sadang sakik atau dalam pajalanan, buliah indak bapuaso dan diwajibkan mangganti pado ari nan lain. Allah maagiah kalian kamudahan dan indak mainginkan kasusahan untuak kalian. Untuak padusi musti manyalasaian datang bulannyo, salapeh itu wajib manggantinyo sasudah Ramadhan sarato kalian musti maaguangan Allah dek karano alah mambimbiang kalian, dan musti basyukua.Alquran partamo kali diwahyukan bakeh Nabi Muhammad salamo bulan Ramadan nan alah tasabuik sabagai "maso tabaiak". Wahyu partamo diturunkan di malam Lailatul Qadar (malam kamuliaan) nan marupokan ciek dari limo malam dalam sapuluah ari tarakhia bulan Ramadan. Manuruik hadis, sado kitab suci diturunkan salamo bulan Ramadan. Shuhuf Ibrahim, Taurat, Mazmur, Injil, jo Alquran diturunkan surang-surang pado tangga 1, 6, 12, 13  jo 24 Ramadan.

Di dalam Al Qur'an, puasa juo wajib dek umaik-umaik tadaulu, dan marupokan caro untuak mancapai status taqwa, takuik ka bakeh Tuhan. Allah SWT manyatokan bakeh Nabi Muhammad baso bapuaso untuak Baliau bukanlah sabuah hal nan baru lai. Dalam monoteisme, hal nan biaso dijalani dek urang-urang nan sabana maambo pado kaasoan Allah. Urang-urang kapia Makkah pun bapuaso, tapi anyo pado hari kasapuluah Muharram untuak maradokan doso sarato baarok tailak dari kakariangan.

Kaputusan untuak manjalani ibadah puaso salamo bulan Ramadan diturunkan 18 bulan sasudah Hijrah, iyolah pado bulan Sya'ban pado taun kaduo Hijrah atau pado taun 624 Masehi.

Abu Zanad, surang panulih Arab dari Irak nan iduik salapeh batagaknyo Islam sakitar taun 747 M, manulih baso saindaknyo ciek komunitas nan banamo Mandaenisme (Kaum Sabiin) nan ado di al-Jazira (Irak utara modern) maamati Ramadan sabalun bapindah ka Islam.

Manuruik Philip Jenkins, Ramadan datang "dari disiplin gareja-gareja Syria nan pakek". Namun, saran ko dirujuak pado gagasan orientalis baso Alquran surang mampunyoi asa Syria, hal ko ditulak dek akademisi Muslim sarupo M. Al-Azami.